# Amerikanenglanti

### Wikipedia

Amerikanenglannilla tarkoitetaan lähinnä Yhdysvalloissa puhuttavia englannin kielen murteita. Yli kaksi kolmasosaa englantia äidinkielenään puhuvista käyttää jotakin amerikanenglannin murretta.

## [muokkaa] Historia

Englannin kieli periytyi brittiläisen kolonisaation mukana. Ensimmäinen aalto englantia puhuvia asukkaita saapui Pohjois-Amerikkaan 1600-luvulla. Sillä vuosisadalla alueella oli myös puhujia Hollannista, Ranskasta, Saksasta, Amerikan alkuperäiskansoista, Espanjasta, Ruotsista, Skotlannista, Irlannista ja Suomesta.

## [muokkaa] Erot

Yhdysvalloissa puhuttavat englannin murteet poikkeavat muista sekä kirjoitukseltaan, ääntämiseltään että kieliopiltaan. Ensimmäisen amerikanenglannin kielen sanakirjan kirjoitti Noah Webster vuonna 1828.

Amerikanenglannissa on joitakin lainasanoja, joita muissa murteissa ei esiinny. Lainasanoja on saatu muun muassa espanjasta, ranskasta, hollannista, japanista, erilaisista intiaanikielistä sekä vähemmissä määrin jiddišistä ja tagalogista. Joistakin amerikanenglannissa esiintyvistä sanoista on sittemmin tullut yleisiä myös muissa englannin murteissa.

Joitakin sanoja, jotka ovat Britanniassa puhuttavissa englannin murteissa jo vanhentuneita, käytetään amerikanenglannissa yhä.

Amerikanenglannissa ja brittienglannissa on myös oikeinkirjoituseroja. -Our/-or -ero on järjestelmällinen ja yleinen oikeinkirjoitusero, esim. colour/color (=väri) tai armour/armor (=haarniska). On paljon muitakin eroja, kuten esimerkiksi aeroplane/airplane (lentokone) ja tyre/tire (rengas).

| Tämä kieliin tai kielitieteeseen liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/m/e/Amerikanenglanti.html

Luokat: Kielityngät | Englannin kieli

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Deutsch
- English
- Español
- Français
- 한국어
- Italiano
- עברית
- Magyar
- Nederlands
- 日本語
- Polski
- Português
- Simple English
- Svenska
- ไทย
- 中文